Na osnovu Odluke Gradskog vijeća Zenica, donesene na 20. sjednici održanoj 22.02.2022. godine, te na osnovu Javnog poziva za prijavu na natječaj, objavljenog 22.03.2022. godine u dnevnim novinama „Oslobođenje“ i „Dnevni avaz“, te na web stranici Grada Zenica, Komisija za provođenje procedure natječaja

oglašava produžetAK ROKA za dostavljanje ponuda

1.

Produžava se Javni natječaj za osnivanje prava građenja (putem zaključenja Ugovora o osnivanju prava građenja) na gradskom građevinskom zemljištu, radi izgradnje Centralne podzemne garaže (CPG) na lokaciji Trg Alija Izetbegović. Izabrani ponuđač/nosilac prava građenja nakon osnivanja prava građenja obavezan je da projektuje, izgradi i upravlja javnom podzemnom garažom CPG na rok ne duži od 32,5 godina nakon potpisa Ugovora o osnivanju prava građenja.

2.

Ponude se dostavljaju preporučenom poštom ili se neposredno predaju na Protokol Grada, najkasnije do 06.06.2022. godine.

3.

Natječajna dokumentacija, u kojoj su detaljno opisani svi uslovi javnog natječaja, može se preuzeti u Gradskoj upravi, bez naknade, najkasnije 15 dana prije isteka roka za predaju ponuda, odnosno do 23.05.2022. godine, dostavljanjem zahtjeva za preuzimanje natječajne dokumentacije na adresu Grad Zenica, Trg BiH 6, 72 000 Zenica, BiH, N/R Aleksandra Trebješanin Jovičić, stručni savjetnik u Službi za imovinsko-pravne, geodetske poslove i katastar nekretnina, ili putem e-maila aleksandra.trebjesanin-jovicic@zenica.ba, sa naznakom: Zahtjev za preuzimanje natječajne dokumentacije za prikupljanje ponuda za osnivanje prava građenja radi izgradnje i korištenja javne centralne podzemne garaže/CPG, s pripadajućim sadržajima.

Zenica, 14.04.2022. godine